Hoyt Axton

Hoyt Wayne Axton (25. maaliskuuta 1938 – 26. lokakuuta 1999) oli yhdysvaltalainen laulaja-lauluntekijä ja näyttelijä. Hän itse koki olevansa lähinnä säveltäjä. Axtonin ura kesti 1960-luvulta 1990-luvulle. Axton oli monipuolinen säveltäjä, ja kirjoitti lauluja balladeista iloisiin ralleihin, folkia, countrya, bluesia ja rockia.

Useat hänen säveltämistään lauluista ovat tulleet tunnetuiksi muiden esittäminä. Näitä ovat esimerkiksi ”Lightning Bar Blues”, ”The Pusher”, ”Joy to the World”, ”Never Been to Spain” ja ”Greenback Dollar”. Suomalaisia cover-versioita hänen kappaleistaan ovat muun muassa ”Lightning Bar Blues” (Hanoi Rocks ja Juliet Jonesin Sydän, jälkimmäinen nimellä ”En etsi valtaa loistoa”) ja ”Greenback Dollar”, joka on tullut tunnetuksi Four Catsin kappaleena ”Suuret setelit”.

 Elämä ja ura 
Hoyt Axton oli vanhempiensa John Axtonin ja Mae Boren Axtonin vanhin poika, syntynyt Duncanissa Oklahomassa. Isä oli laivastossa ja äiti englanninopettaja. Isä ryhtyi jalkapallovalmentajaksi, mistä johtuen perhe muutti Floridan Jacksonvilleen. Axtonin äidistä tuli biisintekijä, hän muun muassa teki yhdessä Thomas Durdenin kanssa Elvis Presleyn hitin ”Heartbreak Hotel”. Äiti oli pojalle musiikillisen innoituksenlähde. Axton soitti ensin klassista pianoa ja siirtyi sitten kitaraan. Pianotunneista Axtonin äiti muisteli, että pojalla oli tapana alkaa jammailla boogieta kesken soittotunnin. Ensimmäisen oman kappaleensa hän sävelsi 15-vuotiaana. Myöhemmin myös Axton tuli säveltäneeksi biisin, joka päätyi Elviksen esittämäksi: ”Never Been to Spain”.

Perheen musiikkivaikuttajasta huolimatta Axton pyrki alun perin urheilijaksi. Hän pääsi Oklahoma State Universityyn jalkapallostipendillä, mutta ei jatkanut yliopistossa vaan siirtyi hetkeksi laivastoon. Mies jätti pian laivastonkin ja muutti länsirannikolle. Hän esiintyi San Franciscon ja Los Angelesin kahviloissa ja klubeilla. Vuonna 1962 hän sävelsi ensimmäisen hittinsä ”Greenback Dollar”. Axtonin innoittajana oli Woody Guthrie, ja Guthrien kappale ”I Don't Want Your Millions, Mister” vaikutti hittibiisin syntyyn. Samana vuonna ilmestyi hänen ensimmäinen albuminsa The Balladeer.

Uransa aikana Axton julkaisi yli 20 levyä, mutta moni hänen säveltämistään kappaleista tuli tunnetuksi jonkun toisen esiintyjän tai yhtyeen cover-versiona. Vaikka itse oli tunnettu country-muusikkona, hän sävelsi erilaisia kappaleita bluesista rockiin. Rock-puolelta löytyy vaikkapa ”Never Gonna Work” Explodes!-levyltä. Yksi tunnetuimmista Axtonin säveltämistä kappaleista on ”Joy to the World”, jonka esitti ensimmäisen kerran Three Dog Night vuonna 1970. Jo vuonna 1971 laulusta teki version, Axton itse mukaan luettuna, kymmenen eri esiintyjää, Little Richard eräs näistä. Kappale alkaa sanoilla: ”Jeremiah was a bullfrog...”. Suomeksi kappale on tehty muun muassa nimillä ”Sotilaat, kansat, maat” ja ”Savon heimo”. Kappale on päätynyt lukemattomiin elokuviin ja tv-sarjoihin.

”Joy to the Worldin” lisäksi moni muukin hänen kappaleistaan päätyi elokuvien soundtrackeille, kuten ”The Pusher” hard rock -yhtye Steppenwolfin esittämänä elokuvaan Easy Rider. Televisiossa tai elokuvissa on kuultu lisäksi ainakin ”Never Been to Spain”, ”Greenback Dollar”, ”Della and the Dealer” sekä ”Lightnin' Bar Blues”.

Hoyt Axtonin omalla nimellä menestyneitä kappaleita ovat esimerkiksi ”A Rusty Old Halo”, ”Della and the Dealer”, ”Boney Fingers”, ”When the Morning Comes” sekä ”Flash of Fire”. Axton sävelsi lauluja lisäksi yhteistyössä toisten kanssa, kuten Catherine Smithin kanssa tehty ”Flash of Fire”, David Jacksonin kanssa ”No No Song” ja Ken Ramseyn kanssa tehty suosittu ”Greenback Dollar”.

Axton kamppaili elämänsä aikana päihteiden ja kokaiinin kanssa. Päihdeaiheisia, yleensä varoittavalla sanomalla varustettuja lauluja hänellä oli useitakin: ”Snowblind Friend”, ”The Pusher”, ”Della and the Dealer” sekä ”No No Song”. Ringo Starrin levyltä Goodnight Vienna (1974) hitiksi tulleen, huumorilla asiaa käsittelevän ”No No Songin” alussa nainen tarjoaa marijuanaa kehumalla sen laatua, johon laulun päähenkilö vastaa: ”No no no no, I don't smoke it no more, I'm tired of waking up on the floor. No thank you please, it only makes me sneeze, and then it makes it hard to find the door”.

 Yksityiselämä 
Hoyt Axton oli neljä kertaa naimisissa ja kolme kertaa eronnut. Hänen viimeinen vaimonsa oli Deborah Hawkins. Axtonilla oli yhteensä viisi lasta. Axton oli ennen Deborahia naimisissa Donna Robertsin kanssa. Roberts soittaa pianoa joillakin Hoyt Axtonin levyillä. Myös heidän poikansa Matthew ”Matt” Axton on muusikko.

Axton sai vuonna 1996 aivoverenkiertohäiriön, jonka seurauksena hän joutui käyttämään suurimman osan ajasta pyörätuolia ja hänen terveytensä heikkeni. Hoyt Axton kuoli lokakuun 26. päivä 1999. Hän oli sitä edeltävän kahden viikon sisällä saanut kaksi vakavaa sydänkohtausta.

 Näyttelijänura 
Axtonin näyttelijänura alkoi pienellä roolilla televisiosarjassa Bonanza vuonna 1976. Hänet nähtiin sivurooleissa tai vierailevana tähtenä tv-sarjoissa kuten The Bionic Woman, Sheriffi McCloud, Seitsemän veljeksen morsiamet, Murhasta tuli totta ja Yön kuumuudessa. Hänellä oli roolihahmoja elokuvissa kuten Musta ori, Riiviöt ja Mieletön keikka.

 Musiikkituotanto (valikoima) 
 Albumit 

1962 – The Balladeer
1963 – Greenback Dollar
1963 – Thunder'n Lightnin'''
1963 – Saturday's Child1964 – Hoyt Axton Explodes!1964 – Long Old Road1965 – Mr. Greenback Dollar Man1965 – Hoyt Axton Sings Bessie Smith1969 – My Griffin Is Gone1971 – Joy To The World1971 – Country Anthem1973 – Less Than the Song1974 – Life Machine1975 – Southbound1976 – Fearless	1977 – Snowblind Friend1978 – Road Songs1978 – Free Sailin'1979 – A Rusty Old Halo1980 – Where Did the Money Go?1982 – Pistol Packin' Mama1984 – American Dreams1990 – Spin of the Wheel1996 – Jeremiah Was A Bullfrog''

 Muiden artistien esittäminä 
Hoyt Axtonia itseään ei ole listattu versionesittäjänä. Jotkut Axtonin säveltämistä kappaleista esitti joku muu artisti ennen häntä, kuten Steppenwolf ”The Pusherin”, mutta Axton levytti kappaleen myös itse.

 Kappale Esittäjä, yhtye Vuosi Nimi (jos ei alkuperäinen) ”Better Lovin' Man” (1971)  B. B. King  1972   ”Della and the Dealer” (1979)  The King's Singers  1981   ”Evangelina” (1976)  Seppo Närhi  1979  ”Paltamon kaunein”http://haku.helmet.fi/iii/encore/record/C__Rb1920820 ”Evangelina”  Louis Neefs  1979  ”Aan het strand van Oostende” (nl) ”Evangelina”  Rexi  1983  ”Eva Maria”http://haku.helmet.fi/iii/encore/record/C__Rb1476425 ”Flash of Fire” (1976)  Cumulus  1978  ”Tulta isken missä taula on” ”Flash of Fire”  Kari Tapio  2003  ”Tulta isken missä taula on” ”Greenback Dollar” (1962) (>40 versiota)  The Kingston Trio  1962   ”Greenback Dollar”  Bobby Darin  1963   ”Greenback Dollar”  Four Cats  1963  ”Suuret setelit” ”Greenback Dollar”  Les Missiles  1963  ”Sacré Dollar” (fr) ”Greenback Dollar”  Jocelyne Jocya  1963  ”Sacré Dollar” (fr) ”Greenback Dollar”  Trini López  1965   ”Greenback Dollar”  Johnny Rivers  1965   ”Greenback Dollar”  Matti & Teppo  1976  ”Suuret setelit” ”Greenback Dollar”  Popeda  1979  ”Suuret setelit” ”Greenback Dollar”  Kai Lind  1980  ”Suuret setelit” ”Greenback Dollar”  Tapani Kansa  1987  ”Suuret setelit” ”Greenback Dollar”  The Mustangs  1988  ”Suuret setelit” ”In a Young Girl's Mind” (1975)  Johnny Cash & The Tennessee Three  1976   ”In a Young Girl's Mind”  Lee Hazlewood  1976   ”Joy to the World” (1970) (>35 versiota)https://secondhandsongs.com/performance/26581/versions#nav-entity  Three Dog Night  1970   ”Joy to the World”  Little Richard  1971    ”Joy to the World”  Pepe & Paradise  1972  ”Sotilaat, kansat, maat” ”Joy to the World”  Eruption  1982    ”Joy to the World”  Chuck Negron  1999    ”Joy to the World”  Jean S.  2006  ”Savon heimo” ”Joy to the World”  Straight No Chaser  2006   ”Les Than the Song” (1973)  Joan Baez  1973    ”Lightning Bar Blues” (1971)  Arlo Guthrie  1972    ”Lightning Bar Blues”  Brownsville Station  1973    ”Lightning Bar Blues”  Hanoi Rocks  1982  ”Lightnin' Bar Blues” ”Lightning Bar Blues”  Linda Ronstadt  1999    ”Lightning Bar Blues”  Juliet Jonesin Sydän  1989  ”En etsi valtaa loistoa” ”Never Been to Spain” (1971) (>25 versiota)  Three Dog Night  1971   ”Never Been to Spain”  Elvis Presley  1972   ”Never Been to Spain”  Cher  1972   ”Never Been to Spain”  Waylon Jennings  1972   ”Never Been to Spain”  Danny  1972  ”Ristiin rastiin” ”Never Been to Spain”  Juliane Werding  1972  ”Laß Uns Miteinander Reden” (de) ”Never Been to Spain”  Sammi Smith  1974   ”Never Been to Spain”  Peter Belli  1974  ”Aldrig været i Spanien” (dk) ”Never Been to Spain”  Ike and Tina Turner  1977   ”Never Been to Spain”  HEC  1977  ”En oo käynyt Espanjassa” ”Never Gonna Work” (1964)http://haku.helmet.fi/iii/encore/record/C__Rb2225544  Ann-Christine & The Islanders  1965   ”No No Song” (1974) (>5 versiota)https://secondhandsongs.com/performance/196500/versions#nav-entity  Ringo Starr  1974   ”No No Song”  Joe Dassin  1975  ”Moi j'ai dit non” (fr) ”No No Song”  Peter Belli  1976  ”Det bli'r ikke hos mig” (da) ”No No Song”  Seppo Närhi  1977  ”Tumma mies” ”No No Song”  Freud Marx Engels & Jung  1987  ”Ei ei laulu” ”No No Song”  Vazelina Bilopphøggers  2007  ”Nei, nei sangen” (no) ”Snowblind Friend” (1969) (>5 versiota)  Steppenwolf  1970   ”Snowblind Friend”  Johnny Darrell  1970   ”Snowblind Friend”  David Allan Coe  1985   ”Sweet Misery” (1973)  Martha Reeves  1974   ”The Pusher” (1968) (>5 versiota)https://secondhandsongs.com/performance/27471/versions#nav-entity  Steppenwolf  1968   ”The Pusher”  Negative Space  1969/2000   ”The Pusher”  Young Flowers  1969/2004   ”The Pusher”  Nina Simone  1974   ”The Pusher”  Blind Melon  1996   ”The Pusher”  Monkeywrench  2000   ”The Pusher”  Gideon Smith & The Dixie Damned  2002   ”Thunder'n Lightnin'” (1963)  The Primitives  1967  ”Johnny nooooo!!!” (it) ”Willie Jean” (1963)  The Sunshine Company  1968   ”Willie Jean”  David Crosby  1969  ”Willie Gene” ”Willie Jean”  Gram Parsons  2000  ”Voodoo Blues” (1963)  Keith Turner and The Southern Sound  2011  

 Lähteet 

 Aiheesta muualla 
 Songs written by Hoyt Axton | Works – (secondhandsongs.com)
 Hoyt Axton – ”Never Gonna Work”, 1964 – (www.youtube.com)
 Hoyt Axton – ”Voodoo Blues”, 1963 – (www.youtube.com)

Luokka:Yhdysvaltalaiset laulaja-lauluntekijät
Luokka:Vuonna 1938 syntyneet
Luokka:Vuonna 1999 kuolleet